
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ УЙРӐМ КАТЕГОРИРИ ГРАЖДАНСЕНЕ ҪӖР ЛАПТӐКӖСЕНЕ ХАРПӐРЛӐХА ТӲЛЕВСӖР УЙӐРСА ПАРАССИ ҪИНЧЕН" 
САККУНӖН 3 ТАТА 5 СТАТЙИСЕНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи юпа уйӑхӗн 2-мӗшӗнче
йышӑннӑ

1 статья
Чӑваш Республикин 2023 ҫулхи чӳк уйӑхӗн 23-мӗшӗнчи "Чӑваш Республикин территорийӗнче уйрӑм категорири граждансене ҫӗр лаптӑкӗсене харпӑрлӑха тӳлевсӗр уйӑрса парасси ҫинчен" 82 №-лӗ саккунне ("Республика" хаҫат, 2023, чӳк уйӑхӗн 29-мӗшӗ; 2024, юпа уйӑхӗн 16-мӗшӗ) ҫакӑн пек улшӑнусем кӗртес: 
1) 3 статьяра:
а) 3-мӗш пая ҫакӑн пек ҫырса абзац хушса хурас:
"Граждансене ҫӗр лаптӑкне харпӑрлӑха тӳлевсӗр уйӑрса панӑ чухне ҫак пайӑн пӗрремӗш абзацӗнчи ҫӗр лаптӑкне харпӑрлӑха пӗр хутчен тӳлевсӗр уйӑрса парасси ҫинчен калакан положенийӗсемпе усӑ курмаҫҫӗ, енчен те гражданина маларах харпӑрлӑха тӳлевсӗр уйӑрса панӑ ҫӗр лаптӑкӗпе Раҫҫей Федерацийӗн Ҫӗр кодексӗн 3919 статйин 3-мӗш пункчӗпе килӗшӳллӗн усӑ курма пултараймаҫҫӗ пулсан.";
ӑ) ҫакӑн пек ҫырса 31-мӗш пай хушса хурас:
"31. Ҫак статьян 1-мӗш пайӗнче кӑтартнӑ граждансене, вӗсем килӗшнӗ тӑрӑх, ҫӗр лаптӑкне харпӑрлӑха тӳлевсӗр уйӑрса парас вырӑнне социаллӑ пулӑшӑвӑн урӑх мерине пӗр хутчен паракан укҫа-тенкӗ (сертификат) евӗр Чӑваш Республикин Министрсен Кабинечӗ палӑртнӑ тӗллевпе, йӗркепе тата виҫепе уйӑрса пама пултараҫҫӗ.
Ҫак статьян 3-мӗш пайне тӗпе хурса ҫӗр лаптӑкне харпӑрлӑха тӳлевсӗр уйӑрса панӑ е ҫак пайӑн пӗрремӗш абзацне тӗпе хурса социаллӑ пулӑшӑвӑн урӑх мерине пӗр хутчен паракан укҫа-тенкӗ тӳлевӗ (сертификат) евӗр панӑ граждансем ҫак Саккунпа килӗшӳллӗн ҫӗр лаптӑкне харпӑрлӑха тӳлевсӗр уйӑрса памалли правӑпа усӑ курнӑ шутланаҫҫӗ.";
б) 5-мӗш пайра:
2-мӗш пункта ", е Раҫҫей Федерацийӗн Ҫӗр кодексӗн 395 статйин 6-мӗш тата 7-мӗш ҫум пункчӗсенче кӑтартнӑ сӑлтавсемпе гражданина маларах харпӑрлӑха тӳлевсӗр уйӑрса панӑ ҫӗр лаптӑкӗпе Раҫҫей Федерацийӗн Ҫӗр кодексӗн 3919 статйин 3-мӗш пункчӗпе килӗшӳллӗн усӑ курма пултараймаҫҫӗ" сӑмахсем хушса хурас;
4-мӗш пункта "Чӑваш Республикин "Чӑваш Республикинче нумай ачаллӑ ҫемьесене ҫӗр лаптӑкӗсем уйӑрса парасси ҫинчен" 2011 ҫулхи ака уйӑхӗн 1-мӗшӗнчи 10 №-лӗ саккунӗпе" сӑмахсем хыҫҫӑн ", ҫак Саккунпа" сӑмахсем хушса хурас;
2) 5 статьяра:
а) 2-мӗш пайра:
пӗрремӗш абзаца "ҫӗр лаптӑкӗпе усӑ курма палӑртса хунӑ тӗллеве" сӑмахсем хыҫҫӑн ", хӑйне ҫӗр лаптӑкне харпӑрлӑха тӳлевсӗр уйӑрса парас вырӑнне социаллӑ пулӑшӑвӑн урӑх мерине пӗр хутчен паракан укҫа-тенкӗ (сертификат) евӗр илме килӗшнине" сӑмахсем хушса хурас;
ҫакӑн пек ҫырса саккӑрмӗш ҫӗнӗ абзац хушса хурас:
"Раҫҫей Федерацийӗн Ҫӗр кодексӗн 395 статйин 6-мӗш тата 7-мӗш ҫум пункчӗсенче кӑтартнӑ сӑлтавсемпе (вӗсем пур чухне, ҫак Саккунӑн 3 статйин 3-мӗш пайӗн иккӗмӗш абзацӗнче палӑртнӑ тӗслӗхре) граждансене маларах харпӑрлӑха тӳлевсӗр уйӑрса панӑ ҫӗр лаптӑкӗпе ҫар ҫапӑҫӑвӗсене тата (е) ҫут ҫанталӑк тата техноген сӑлтавӗсемпе пулакан майсӑр лару-тӑрӑва пула палӑртса хунӑ тӗллевпе тата усӑ курма ирӗк панипе килӗшӳллӗн усӑ курма май пулманнине ҫирӗплетекен саккунлӑ вӑя кӗнӗ суд йышӑнӑвӗн копине.";
саккӑрмӗш абзаца тӑххӑрмӗш абзац тесе шутлас;
ӑ) 3-мӗш пайӑн иккӗмӗш абзацӗнче "тӑваттӑмӗш–ҫиччӗмӗш" сӑмахсене "тӑваттӑмӗш–саккӑрмӗш" сӑмахсемпе улӑштарас;
б) 4-мӗш пайра:
ҫакӑн пек ҫырса саккӑрмӗш ҫӗнӗ абзац хушса хурас:
"Раҫҫей Федерацийӗн Ҫӗр кодексӗн 395 статйин 6-мӗш тата 7-мӗш ҫум пункчӗсенче кӑтартнӑ сӑлтавсемпе (ҫавнашкал факт пур пулсан, ҫак Саккунӑн 3 статйин 3-мӗш пайӗн иккӗмӗш абзацӗнче палӑртнӑ тӗслӗхре) граждансене маларах харпӑрлӑха тӳлевсӗр уйӑрса панӑ ҫӗр лаптӑкӗпе ҫар ҫапӑҫӑвӗсене тата (е) ҫут ҫанталӑк тата техноген сӑлтавӗсемпе пулакан майсӑр лару-тӑрӑва пула палӑртса хунӑ тӗллевпе тата усӑ курма ирӗк панипе килӗшӳллӗн усӑ курма май пулманнине ҫирӗплетекен документ, ӑна федераци саккунӗсемпе килӗшӳллӗн полномочи илнӗ орган парать.";
саккӑрмӗш абзаца тӑххӑрмӗш абзац тесе шутлас тата унта "иккӗмӗш–ҫиччӗмӗш" сӑмахсене "иккӗмӗш–саккӑрмӗш" сӑмахсемпе улӑштарас;
в) 5-мӗш пайӑн тӑваттӑмӗш абзацӗнче "иккӗмӗш–ҫиччӗмӗш" сӑмахсене "иккӗмӗш–саккӑрмӗш" сӑмахсемпе улӑштарас;
г) 6-мӗш пайӑн виҫҫӗмӗш абзацӗнче "тӑваттӑмӗш–ҫиччӗмӗш" сӑмахсене "тӑваттӑмӗш–саккӑрмӗш" сӑмахсемпе улӑштарас;
д) 7-мӗш пайра:
ҫакӑн пек ҫырса ҫӗнӗ саккӑрмӗш абзац хушса хурас:
"гражданин хӑйне ҫӗр лаптӑкне харпӑрлӑха тӳлевсӗр уйӑрса парас вырӑнне социаллӑ пулӑшӑвӑн урӑх мерине пӗр хутчен паракан укҫа-тенкӗ (сертификат) евӗр илме килӗшнине;";
саккӑрмӗш–вуннӑмӗш абзацсене тивӗҫлӗн тӑххӑрмӗш – вун пӗрмӗш абзацсем тесе шутлас.

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

